Bůg
Bůg abo bůstwo – pojyńće ležůnce u podstaw wjynkšośći wjeřyń religijnych. Zajmuje śe ńim teolůgijo, a tyž filozofijo i je uůno uwažane za zagadńyńy metafizyčno-ygzystyncyjalne. Skuli wjelkigo zrůžńicowańo rozůmjyńo tygo pojyńćo, ćynžko je uo jygo jydnoznačno defińicyjo. Kej nojbarźi růžńůnce śe uod śebje, noležy wyodrymbńić defińicyje užywane bez popularne religije politeistyčne i můnotejistyčne, dejizm, pantejizm a panyntejizm. Postřůd religiji můnotejistyčnych noležy wyrůžńić můnotejizm tryńitarny.
Nojbardźij powšychńe pod pojynćym bůg (bůstwo) rozůmi śe uokreślyńy istot bydůncych předmjotym kultu religijnygo. Časym bůgůma uokreślo śe yno ńykere (nojwažńijše) s tych istot, do inkšych rezerwujůnc inkše uokreślyńo (půubůgowje, herośi, śwjyńći, duchy přodkůw, ańouy itd.).
szl_Latn szl_Latn szl_Latn